અમદાવાદ: સામાન્ય રીતે ચોમાસામાં વરસાદ આવે અને સ્ટોર્મ વોટર પાઈપ લાઈન દ્વારા ઔડા કે મ્યુનિસિપલ ગાર્ડનના રમણીય તળાવ નવાં નીરથી છલકાય, પરંતુ ચમત્કાર કહો કે કમનસીબી થલતેજ મહિલા ગાર્ડનમાં આવેલું રમણીય તળાવ ગટરનાં પાણીથી છલોછલ ભરાઈ જતાં છેલ્લા ૧૨ િદવસથી તંત્ર દિવસ રાત ગટરનું તળાવનું પાણી ઉલેચીને ગટરમાં નાખવા મજબુર બન્યું છે. બાકી હોય તેમ તળાવ બાંધણીની દીવાલ જે તાજેતરમાં જ રિપેર કરાઈ હતી તે અત્યંત નબળી કામગીરીના પ્રતાપે ફરી તૂટી પડી છે.